Diari Oficial de la Generalitat Valenciana


Sumari del DOGV 8167, del 10-11-2017 (2017/10836)

Oferta d'ocupació pública de l'exercici 2017.
---------------------------------------------

### Dades del document

Número de DOGV
:   8167

Data del DOGV
:   10-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/10504


Data del document
:   26-10-2017

Organisme emissor
:   Ajuntament de Puçol

Tipus de document
:   Anunci

Anàlisi jurídica

 Descriptors 

:   * Puçol
    * concurs administratiu

Oferta d'ocupació pública de l'exercici 2017. [2017/10976]  
Mitjançant la Resolució de l'Alcaldia Presidència número 3826/2017, de 27 d'octubre, s'ha acordat:  
  
«Vist que el Ple de la corporació, en la sessió celebrada el 20 de desembre de 2016, va aprovar inicialment juntament amb el pressupost municipal la plantilla de personal de l'Ajuntament de Puçol. Sotmés a informació pública l'esmentat acord per mitjà de la inserció d'un edicte en el Butlletí Oficial de la Província de València, i no havent-se presentat reclamacions, l'esmentat acord va quedar elevat a definitiu (BOP 23, 02.02.2017).  
Aquesta oferta d'ocupació pública té com a finalitat complir als criteris legals i als principis que han de regir la planificació dels recursos humans i els processos de selecció dels candidats que millor s'ajusten a les necessitats de l'Ajuntament de Puçol. Aquesta oferta d'ocupació pública contempla la promoció interna, regulada en la legislació vigent com un dret dels empleats públics.  
  
Considerant que, de conformitat amb el que estableix l'article 91 de la Llei 7/1985, de 2 d'abril, Reguladora de les bases de règim local, les corporacions locals han de formular públicament la seua oferta d'ocupació, i s'han d'ajustar als criteris fixats en la normativa bàsica estatal. La selecció de tot el personal, siga funcionari o laboral, ha de realitzar-se d'acord amb l'oferta d'ocupació pública, per mitjà d'una convocatòria pública i a través del sistema de concurs, oposició o concurs-oposició lliure en què es garantisquen, en tot cas, els principis constitucionals d'igualtat, mèrit i capacitat, així com el de publicitat.  
  
Considerant que l'article 70 de la Llei 5/2015, de 30 d'octubre, de l'Estatut Bàsic de l'Empleat Públic disposa que:  
«1. Les necessitats de recursos humans, amb assignació pressupostària, que hagen de proveir-se per mitjà de la incorporació de personal de nou ingrés seran objecte de l'oferta d'ocupació pública o a través d'un altre instrument semblant de gestió de la provisió de les necessitats de personal, la qual cosa comportarà l'obligació de convocar els corresponents processos selectius per a les places compromeses i fins a un 10 % addicional, fixant el termini màxim per a la corresponent convocatòria. En tot cas, l'execució de l'oferta d'ocupació pública o instrument semblant haurà de desenrotllar-se dins del termini improrrogable de tres anys.  
2. L'oferta d'ocupació pública o instrument semblant, que s'aprovarà anualment pels òrgans de govern de les administracions públiques, haurà de ser publicada en el diari oficial corresponent.  
3. La oferta d'ocupació pública o instrument semblant podrà contindre mesures derivades de la planificació de recursos humans».  
  
Considerant que, prèvia a la seua aprovació, la proposta d'oferta d'ocupació ha sigut negociada en la taula general de conformitat amb allò que disposa l'article 37.1.l del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic pel que fa a la fixació dels criteris generals sobre ofertes d'ocupació públic.  
Considerant que la Llei 3/2017, de 27 de juny, de Pressupostos generals de l??Estat per a 2017, disposa que no computaran dins del límit màxim de places derivat de la taxa de reposició d'efectius les places que es convoquen per a la seua provisió per mitjà de processos de promoció interna.  
Considerant que, d'acord amb el que estableix l'article 21.g de la Llei 7/1985, de 2 d'abril, reguladora de les bases de règim local, modificada per la Llei 11/1999, de 21 d'abril, correspon a l'Alcaldessa l'aprovació de l'oferta d'ocupació pública, d??acord amb el pressupost i la plantilla aprovats pel Ple.  
Pel que s'ha exposat, aquesta Alcaldia Presidència resol:  
  
Primer  
Aprovar l'oferta d'ocupació pública de l'Ajuntament de Puçol per a l'exercici 2017, que conté les places a cobrir per mitjà de promoció interna que a continuació s'indiquen i que es realitzarà en el termini màxim de tres anys.  
  
Ajuntament de Puçol  
A) Funcionaris de carrera  
- Subgrup C1. Classificació: escala d'administració especial, subescala serveis especials. Nombre de vacants: dues. Denominació: oficial policia local (corresponents als llocs 6.6 i 6.31 de la RLT). A cobrir per mitjà de promoció interna.  
  
Segon  
Remetre un certificat d'aquesta resolució a la Delegació de Govern a la Comunitat Valenciana, per al seu coneixement i efectes oportuns.  
  
Tercer  
Publicar el present acord en el Diari Oficial de la Comunitat Valenciana».  
  
Cosa que es fa pública per al seu general coneixement i als efectes oportuns.  
  
Puçol, 26 d'octubre de 2017.- L'alcaldessa: María Dolores Sánchez Parra.